CELEX: 32020R1371
Language: lv
Date: 2020-10-01 00:00:00
Title: Komisijas Īstenošanas regula (ES) 2020/1371 (2020. gada 1. oktobris) par atļauju izmantot endo-1,4-beta-ksilanāzes un endo-1,4-beta-glikanāzes preparātu par barības piedevu sivēnmātēm laktācijas periodā (atļaujas turētājs BASF SE) (Dokuments attiecas uz EEZ)

2.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 319/8
               
            
         KOMISIJAS ĪSTENOŠANAS REGULA (ES) 2020/1371
         (2020. gada 1. oktobris)
         par atļauju izmantot endo-1,4-beta-ksilanāzes un endo-1,4-beta-glikanāzes preparātu par barības piedevu sivēnmātēm laktācijas periodā (atļaujas turētājs BASF SE)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regula (EK) Nr. 1831/2003 nosaka, ka piedevu lietošanai dzīvnieku ēdināšanā ir vajadzīga atļauja, un paredz šādas atļaujas piešķiršanas pamatojumu un kārtību.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu tika iesniegts endo-1,4-beta-ksilanāzes un endo-1,4-beta-glikanāzes preparāta atļaujas pieteikums. Šim pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (3)
                  
                  
                     Minētais pieteikums attiecas uz atļaujas piešķiršanu Aspergillus niger CBS 109.713 producētas endo-1,4-beta-ksilanāzes (EC 3.2.1.8) un Aspergillus niger DSM 18 404 producētas endo-1,4-beta-glikanāzes (EC 3.2.1.4) preparātam kā barības piedevai sivēnmātēm laktācijas periodā, un šo preparātu paredzēts klasificēt piedevu kategorijā “zootehniskās piedevas” un funkcionālajā grupā “gremošanas veicinātāji”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2020. gada 29. janvāra atzinumā (2) secināja, ka ar piedāvātajiem lietošanas nosacījumiem Aspergillus niger CBS 109.713 producētas endo-1,4-beta-ksilanāzes (EC 3.2.1.8.) un Aspergillus niger DSM 18 404 producētas endo-1,4-beta-glikanāzes (EC 3.2.1.4.) preparāts nelabvēlīgi neietekmē ne dzīvnieku veselību, ne patērētāju drošību, ne vidi. Tā arī secināja, ka piedeva būtu jāuzskata par potenciālu ādas un elpceļu sensibilizatoru. Tāpēc Komisija uzskata, ka būtu jāveic attiecīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Iestāde secināja, ka tā kā iedarbīga zootehniskā piedeva uzlabo barības sagremojamību sivēnmātēm laktācijas periodā. Iestāde uzskata, ka īpašas prasības uzraudzībai pēc laišanas tirgū noteikt nav vajadzīgs. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
                  
               
                     (5)
                  
                  
                     
                        Aspergillus niger CBS 109.713 producētas endo-1,4-beta-ksilanāzes (EC 3.2.1.8.) un no Aspergillus niger DSM 18404 producētas endo-1,4-beta-glikanāzes (EC 3.2.1.4.) preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tātad šo preparātu būtu jāatļauj lietot tā, kā specificēts šīs regulas pielikumā.
                  
               
                     (6)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto preparātu, kas pieder pie piedevu kategorijas “zootehniskās piedevas” un funkcionālās grupas “gremošanas veicinātāji”, ir atļauts izmantot par dzīvnieku barības piedevu, ievērojot pielikumā noteiktos nosacījumus.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 1. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2020; 18(2):6025.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        Aktīvās vienības uz kg kompleksās barības ar mitruma saturu 12 %
                     
                  
                        
                           Kategorija: zootehniskās piedevas. Funkcionālā grupa: gremošanas veicinātāji
                        
                     
                  
                        4a7
                     
                     
                        BASF SE
                     
                     
                        endo-1,4-beta-ksilanāze (EC 3.2.1.8.) un endo-1,4-beta-glikanāze (EC 3.2.1.4.)
                     
                     
                        
                           Piedevas sastāvs
                        
                        No Aspergillus niger CBS 109.713 iegūtas endo-1,4-beta-ksilanāzes (EC 3.2.1.8.) un no Aspergillus niger DSM 18 404  iegūtas endo-1,4-beta-glikanāzes (EC 3.2.1.4.) preparāts ar šādu minimālo aktivitāti: 5 600 TXU
                            (1) un 2 500 TGU
                            (2) uz gramu cietā vai šķidrā veidā
                     
                     
                        Sivēnmātes laktācijas periodā
                     
                     
                        —
                     
                     
                        560 TXU 250 TGU
                     
                     
                        —
                     
                     
                        
                                    1.
                                 
                                 
                                    Piedevas un premiksa lietošanas norādījumos norāda glabāšanas nosacījumus un noturību pret karstumapstrādi.
                                 
                              
                     
                        2030. gada 22. oktobris
                     
                  
                        
                           Aktīvās vielas raksturojums
                        
                        No Aspergillus niger CBS 109.713 iegūta endo-1,4-beta-ksilanāze (EC 3.2.1.8.) un no Aspergillus niger DSM 18 404  iegūta endo-1,4-beta-glikanāze (EC 3.2.1.4.)
                     
                     
                        
                                    2.
                                 
                                 
                                    Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt šīs piedevas un premiksu lietošana. Ja ar šādām procedūrām un pasākumiem šos riskus novērst vai līdz minimumam samazināt nav iespējams, piedevu un premiksus lieto, izmantojot individuālos aizsardzības līdzekļus, arī elpceļu, acu un ādas aizsarglīdzekļus.
                                 
                              
                  
                        
                           Analītiskā metode
                            (3)
                        
                        Endo-1,4-beta-ksilanāzes kvantitatīvā noteikšana barības piedevā, premiksos, barības sastāvdaļās un barības maisījumā:
                        viskozimetriskā metode, kura balstās uz to, kādā pakāpē samazinās viskozitāte, endo-1,4-beta-ksilanāzei 55 °C temperatūrā pie pH = 3,5 iedarbojoties uz ksilānu saturošo substrātu (kviešu arabinoksilānu).
                        Endo-1,4-beta-glikanāzes kvantitatīvā noteikšana barības piedevā, premiksos, barības sastāvdaļās un barības maisījumā:
                        viskozimetriskā metode, kura balstās uz to, kādā pakāpē samazinās viskozitāte, endo-1,4-beta-glikanāzei 40 °C temperatūrā pie pH = 3,5 iedarbojoties uz glikānu saturošo substrātu (miežu betaglikānu).
                     
                  
               (1)  Viens TXU ir fermenta daudzums, kas no kviešu arabinoksilāna vienā minūtē 55 °C temperatūrā pie pH = 3,5 izdala 5 μmol reducējošo cukuru (ksilozes ekvivalentos).
            
               (2)  Viens TGU ir fermenta daudzums, kas no miežu betaglikāna vienā minūtē 40 °C temperatūrā pie pH = 3,5 izdala 1 μmol reducējošo cukuru (glikozes ekvivalentos).
            
               (3)  Detalizēta informācija par analītiskajām metodēm ir pieejama šajā references laboratorijas vietnē: https://ec.europa.eu/jrc/en/eurl/feed-additives/evaluation-reports.